|  |  |  |
| --- | --- | --- |
|  | Valsts sabiedrība ar ierobežotu atbildību TRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729  Tālrunis 67 399 300, fakss 67 392 348, e-pasts: [tos@tos.lv](mailto:surgery@parks.lv), www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2024.GADA JANVĀRĪ- SEPTEMBRĪ**

Sastādot 2024.gada I-III cet. plānu tika ņemti vērā plānotie ieņēmumi un 2023.gada I-III cet. faktiskie izdevumi, paredzot iespējamu cenu pieaugumu precēm un pakalpojumiem, kā arī novirzīto finansējumu medicīnas personāla algu palielināšanai.

*Salīdzinot plānu ar faktisko izpildi I-III cet. plānotie zaudējumi palielinājušies par 29,9%, t.i. 201170 eiro. Kopējie ieņēmumi no saimnieciskās darbības I-III cet. palielinājušies par 4,8%, t.i. 1006144 eiro. Salīdzinot faktiskos rādītājus ar plānu I-III cet. palielinājušies saņemtie valsts budžeta līdzekļi par 5,4%, t.i. 999882 eiro:*

* Ieņēmumi par sniegtajiem valsts apmaksātajiem veselības aprūpes pakalpojumiem palielinājušies par 5,2%, t.i. 919915 eiro ( ieņēmumi stacionārai palīdzībai palielinājušies par 5,2%, t.i. 850390 eiro, ieņēmumi ambulatorai palīdzībai palielinājušies par 7,0%, t.i. 79611 eiro, ieņēmumi par atbrīvotajām pacientu kategorijām (ambulatorai p.) palielinājušies par 8,4%, t.i. 2625 eiro, savukārt faktiskie ieņēmumi par atbrīvotajām kategorijām (stacionāram) samazinājušies par 11,3%, t.i. 12711 eiro);
* 2024.gada I-III cet. palielinājušies ieņēmumi par izglītojošo un zinātnisko darbību par 7,9%, t.i. 74625 eiro;
* Citi ieņēmumi palielinājušies par 6,8%, t.i. 5342 eiro;
* Uzņēmuma nopelnītie līdzekļi samazinājušies par 3,7%, t.i. 49667 eiro (2024.gada I-III cet. palielinājušies ieņēmumi no pārējās saimnieciskās darbības, ieņēmumi no nomas maksas, ieņēmumi no saņemtajām pacientu iemaksām, ieņēmumi no pacientu līdzmaksājumiem par operācijām un citi ieņēmumi (bezatlīdzības saņemtajām precēm), savukārt I-III cet. samazinājušies ieņēmumi par maksas veselības aprūpes pakalpojumiem. Salīdzinot ar plānu ieņēmumi no maksas veselības aprūpes pakalpojumiem samazinājušies par 73925 eiro, maksimāli cenšoties sniegt pakalpojumus par valsts noteiktajām kvotām).

*Kopējie izdevumi saimnieciskās darbības nodrošināšanai 2024.gada I-III cet. palielinājušies par 5,7%, t.i. 188320 eiro. Salīdzinot plānu ar 2024.gada I-III cet. faktisko izpildi, izdevumi palielinājušies atlīdzībai un preču un pakalpojumu iegādei.*

* Kopējie izdevumi atlīdzībai palielinājušies par 3,4%, t.i. 443561 eiro:

Salīdzinot ar plānu palielinājušies faktiskie izdevumi atalgojumam par 355220 eiro – izdevumi mēneša amatalgas nodrošināšanai palielinājušies par 3,4%, t.i. 262080 eiro, savukārt izdevumi piemaksām, prēmijām un naudas balvām palielinājušies par 3,9 %, t.i. 98280 eiro:

* piemaksas par nakts darbu palielinājušās par 7242 eiro;
* piemaksas par virsstundu darbu un darbu svētku dienas samazinājušās par 56176 eiro;
* piemaksas par darbu īpašos apstākļos, speciālas piemaksas palielinājušās par 124778 eiro;
* Piemaksas par personīgo darba ieguldījumu un darba kvalitāti palielinājušās par 110 eiro;
* piemaksas par papildus darbu palielinājušās par 147 eiro;
* piemaksas par prēmijām un naudas balvām palielinājušās par 12845 eiro;
* citas normatīvajos aktos noteiktās piemaksas palielinājušās par 9334 eiro.

2024.gada I-III cet. palielinājušies izdevumi mēneša amatalgas nodrošināšanai. 2024.gadā septembrī, lai nodrošinātu Slimnīcas darbu un izvairītos no darbinieku aiziešanas strādāt uz citam iestādēm, Anestezioloģijas un reanimācijas nodaļas ārstiem palielināta alga.

2024.gadā aktīvi iesaistoties Slimnīcas vadībai ir uzsākts sakārtot jautājumu par virsstundām. Iesaistoties Slimnīcas vadībai tiek apkopota informācija par nostrādātajām stundām analizējot iemeslus un meklējot risinājumu, kā nodrošināt nodaļas ar personālu ņemot vērā sniegto pakalpojumu apjomu, katras nodaļas profilu un pacientu daudzumu.

2024.gadā plānots samazināt nostrādāto virsstundu skaitu un uzlabot darba plānošanas efektivitāti. 2024.gada I-III cet. izdevumi par nostrādājām svētku un virsstundām samazinājušies par 8,1%, t.i. 56176 eiro.

2024.gada maijā vidējam un jaunākajam medicīnas personālam izmaksātas prēmijas Starptautiskajā māsu dienā, lai motivētu un izteiktu pateicību personālam par ieguldīto darbu. Atsevišķiem darbiniekiem izmaksāta naudas balva izbeidzot darba tiesiskās attiecības par ilggadīgu darbu (no darba aizgājuši cilvēki ar vidējo darba stāžu iestādē 28 gadi).

Pārējām piemaksām palielinājušies izdevumi saistībā ar sniegto pakalpojumu apjoma pieaugumu.

* Atalgojums fiziskajām personām uz tiesiskās attiecības regulējošu dokumentu pamata samazinājies par 8,5%, t.i. 5140 eiro. 2024.gadā mainīta apmaksas kārtība par rezidentu apmācību – daudziem ārstiem no citām medicīnas iestādēm apmaksa par rezidentu apmācību vairs netiek veikta uz uzņēmuma līguma pamata, bet finansējums pārskaitīts iestādei, kurā ārsts strādā (iestāde attiecīgi samaksā ārstiem-pasniedzējiem ņemot vērā rezidentus ciklā).

Attiecīgi palielinoties izdevumiem atalgojumam proporcionāli palielinājušās darba devēja sociālās apdrošināšanas iemaksas par 3,4%, t.i. 88341 eiro (sociālā nodokļa iemaksas palielinājušas par 3,4%, t.i. 83204 eiro, savukārt darba devēja izmaksātie pabalsti palielinājušies par 3,7%, t.i. 5137 eiro).

*Kopējie izdevumi par precēm un pakalpojumiem, salīdzinot ar plānu, ir palielinājušies par 9,5%, t.i. 744759 eiro:*

* 2024.gada I-III cet. palielinājušies izdevumi mācību, darba un dienesta komandējumiem, darba braucieniem par 2386 eiro;
* Faktiskie izdevumi par saņemtajiem pakalpojumiem samazinājušies par 3,3%, t.i. 49002 eiro:
* Izdevumi par sakaru pakalpojumiem samazinājušies par 428 eiro;
* Izdevumi par komunālajiem pakalpojumiem samazinājušies par 111223 eiro;

Būtiskākā pozīcija komunālajiem pakalpojumiem, kurai samazinājušies izdevumi salīdzinot ar plānu ir izdevumi par siltumenerģiju. Plāns sastādīts ņemot vēra 2023.gada I-III cet. izdevumus. Salīdzinot ar plānu izdevumi par siltumenerģiju samazinājušies par 119162 eiro. Faktiskie izdevumi par siltumenerģiju 2023.gada I-III cet. bija 3237088 eiro, salīdzinot ar 2024.gada I-III cet. ir samazinājies faktiskais centrālapkures patēriņš par 3% un samazinājusies cena par 1 Mwh (2023. gada septembrī cena par 1 Mwh 90,75 eiro, savukārt 2024.gada septembrī cena par 1 Mwh 82,63 eiro).

Savukārt salīdzinot faktisko izpildi ar plānu, budžeta tāmē redzams, ka palielinājušies izdevumi par elektroenerģijas (salīdzinot plānu ar faktisko izpildi 2024.gadā palielinājies faktiskais elektroenerģijas patēriņš par 6%, t.i. 71994 kWh), atkritumu izvešanas pakalpojumiem (pieaugusi cena par 1m3 izvešanu – 2023.gada septembrī 1m3 cena bija 22,40 eiro, savukārt 2024.gada septembrī cena par 1m3 bija 24,25 eiro bez PVN) un izdevumi par ūdeni un kanalizāciju (2024.gadā palielinājusies cena par ūdens un kanalizācijas pakalpojumu nodrošināšanu – 2023.gada septembrī cena par 1m3 ūdeni 1,16 eiro un 1m3 kanalizāciju 0,94 eiro, savukārt 2024.gada septembrī cena par 1m3 ūdeni 1,27 eiro un 1m3 kanalizāciju 1,03 eiro bez PVN). 2024.gada I-III cet. palielinājies patērētā ūdens un kanalizācijas daudzums (ūdens patēriņš salīdzinot ar plānu pieaudzis par 13%, savukārt kanalizācijas patēriņš par 8%).

* 2024.gada I-III cet. salīdzinot ar plānu par 40615 eiro palielinājušies iestādes administratīvie izdevumi un ar iestādes darbības nodrošināšanu saistīties izdevumi:
* Izdevumi par transporta pakalpojumiem palielinājušies par 8425 eiro (I-III cet. par sašķidrinātās gāzes piegādi iztērēti 1196,09 eiro, 360 eiro par preču piegādi, un lielāko daļu izdevumu sastāda specializētā medicīniskā transporta izmantošana pacientu pārvešanai – 18154,76 eiro);
* Izdevumi par mācību pakalpojumiem palielinājušies par 2986 eiro ( I-III cet. medicīnas personāls apmeklējis kursus par neatliekamo palīdzību, transfuzioloģijas pamatiem, pacientu aprūpi ar izgulējumiem, u.c. – kopējie izdevumi ārstniecības personāla apmācībai 7213,36 eiro, savukārt pārējai personāls apmeklējis kursus par pacientu drošību, integrēto projektu vadību un lietišķo saskarsmi un etiķeti darbā ar pacientiem – kopējie izdevumi pārējā personāla apmācībai sastāda 472,19 eiro);
* Izdevumi par pārējiem neklasificētajiem pakalpojumiem palielinājušies par 44439 eiro ( I-III cet. pieaugušas izmaksas veļas mazgāšanas pakalpojumiem par 5400 eiro, apsardzes pakalpojumiem par 3612 eiro, pārējiem medicīnas pakalpojumiem (laboratorijas pakalpojumiem, Valsts asins donora centra pakalpojumiem, magnētiskās rezonanses pakalpojumiem, u.c. medicīnas pakalpojumiem) par 12947 eiro, pārējie saimnieciskās darbības izdevumi palielinājušies par 3684 eiro ( ūdens kvalitātes analīzes, rezidentu apmācības izdevumi, izdevumi par skaidras naudas inkasāciju, izdevumi par GPS/GSM iekārtas servera abonēšanu), izdevumi par personāla ilgtspējas pasākumiem palielinājušies par 910 eiro (autobusa nomas izdevumi slimnīcas darbinieku vajadzībām, lai nogādātu darbinieku uz vizītēm/apmaiņas pieredzi citās slimnīcās), prezentācijas izdevumi palielinājušies par 15813 eiro (izdevumi par AKKA/LAA licences līgumu, fonogrammu atskaņošana publiskā vietā, sabiedrisko attiecību darbi, komunikācijas pakalpojumu nodrošināšana u.c. prezentācijas izdevumi).
* Izdevumi par remontdarbu un iestāžu uzturēšanas pakalpojumiem (izņemot kapitālo remontu) ir samazinājušies par 173 eiro:

Joprojām cenšoties taupīt uz pakalpojumu saņemšanas izmaksām Slimnīcā esošās saimniecības daļas darbinieki veic remontdarbus, iespēju robežās, pašu spēkiem. Tāda veidā slimnīca ekonomē iegādājoties tikai nepieciešamos materiālus, taču ir situācijas, kad remontdarbus nav iespējams veikt pašu spēkiem, tad nākas piesaistīt ārpakalpojumus (pārējo remontdarbu un iestāžu uzturēšanas pakalpojumu izdevumi samazinājušies par 78353 eiro). (Izdevumi palielinājušies (palielinājums 3282 eiro) kodā 2350 – iestāžu uzturēšanas materiāli un preces, kur tiek uzskaitīti iegādātie materiāli, lai veiktu remontdarbus (I-III cet. iepirkti materiāli, lai salabotu bojātas slēdzes, jaucējkrānus, rokturus u.c.)).

* I-III cet. palielinājušies izdevumi transportlīdzekļu uzturēšanai un remontam par 1665 eiro (I-III cet. veikta 2 automašīnu apkope/remonts par kopējo summu 1973,22 eiro);
* 2024.gada I-III cet. palielinājušies izdevumi par iekārtu, inventāra un aparatūras remontu, tehnisko apkalpošanu par 28598 eiro. (Izdevumi par iekārtu remontu un apkopi (rezerves daļas, pakalpojumi) palielinājušies par 20841 eiro, savukārt saimniecisko iekārtu tehniskai apkopei, remontam izdevumi samazinājušies par 8019 eiro). 2024.gada I-III cet. veikta profilaktiskā apkope rentgena iekārtām 49500 eiro apmērā, datortomogrāfijas iekārtas tehniskā apkope 15125 eiro apmērā, dezinfekcijas iekārtu profilaktiskā apkope 18438 eiro apmērā, u.c., apkopes, kas ir būtiskas, lai nodrošinātu medicīnas pakalpojumu pieejamību;
* 2024.gada I-III cet. palielinājušies izdevumi nekustamā īpašuma uzturēšanai par 1159 eiro (elektromontiera pakalpojumi, ugunsdzēsības aparātu apkope, darba aizsardzības sistēmu uzturēšana, deratizācijas pakalpojumi, logu mazgāšanas pakalpojumi, u.c.).
* 2024.gada I-III cet. palielinājušies izdevumi informāciju tehnoloģiju pakalpojumiem par 17990 eiro (izdevumi programmatūru uzturēšanas pakalpojumiem palielinājušies par 17488 eiro, izdevumi rezerves daļu, materiālu iegādei, lai nodrošinātu IT pakalpojumu pieejamību palielinājušies par 3196 eiro, savukārt izdevumi par IT pakalpojumu nomu samazinājušies par 654 eiro). 2024.gada maijā ieviestas elektroniskās tabeles, lai uzlabotu nostrādātu stundu uzskaites procesu slimnīcā.
* Izdevumi par īri un nomas maksu palielinājušies par 2084 eiro (2024.gada I-III cet. nomā ir Venden ūdens iekārtas, pārtikas gāzu balonu noma, digitālā rentgena iekārta, dīzeļģenerators, tekstils un higiēnas iekārtu noma (paklāji, ziepju dozatori). 2024.gadā I-III cet. palielinājušies izdevumi paklāju un higiēnas iekārtu nomai par 1292 eiro, izdevumi par pārtikas gāzes balonu nomu palielinājušies par 83 eiro, izdevumi par Venden iekārtu nomu palielinājušies par 634 eiro;
* Maksājumi par parāda apkalpošanu un komisijas maksas par izmantotajiem atvasinātajiem finanšu instrumentiem salīdzinot ar plānu palielinājušies par 2133 eiro (salīdzinot 2024.gada I-III cet. ar 2023.gada I-III cet. palielinājies piedzīto lietu skaits par 665);
* Krājumiem, materiāliem, energoresursiem, precēm, biroja precēm un inventāram, kurus neuzskaita kodā 5000 salīdzinot ar plānu izdevumi palielinājusies par 687215 eiro;

2024.gada I-III cet. samazinājušies izdevumi par dažādām biroja precēm un inventāru par 21385 eiro. (Izdevumi samazinājušies par 2108 inventārā iegādei, izdevumi samazinājušies par 19843 eiro darba aizsardzības līdzekļiem, savukārt izdevumi par biroja preču iegādi palielinājušies par 565 eiro).

* Zāļu, ķimikāliju, laboratorijas preču, medicīnisko ierīču, medicīnisko instrumentu, laboratorijas dzīvnieku un to uzturēšanas izdevumi ir palielinājušies par 703129 eiro (Laboratorijas dzīvnieku un to uzturēšanas izmaksas ir palielinājušās par 731235 eiro, savukārt izdevumi par zāļu, ķimikāliju, laboratorijas preču iegādi salīdzinot ar plānu ir samazinājušies par 28040 eiro). Izdevumu pieaugu ir ietekmējusi inflācija, kā arī sniegto medicīnas pakalpojumu apjoms.
* Salīdzinot ar plānu 2024.gada I-III cet. palielinājušies izdevumi valsts un pašvaldību aprūpē, apgādē un dienestā (amatā) esošo personu uzturēšanai par 1889 eiro;

Izdevumi mīkstā inventāra iegādei palielinājušies par 2599 eiro, izdevumu virtuves inventāra, trauku un galda piederumu iegādei samazinājušies par 212 eiro, izdevumi ēdināšanas pakalpojumu nodrošināšanai samazinājušies par 499 eiro. I-III cet. mīkstā inventārā atjaunošanai salīdzinot ar plānu iztērēts mazāk, jo inventārs tiek atjaunots tikai tādā gadījumā ja iepriekšējais vairs nav lietojams. 2024.gada plāns sastādīts ņemot vērā 2023.gada I-III cet. izdevumus un iepirkumu plānu, lai atjaunotu bojātos traukus. 2024.gada I-III cet. nav bijusi nepieciešamība atjaunot bojātos vai nolietotos traukus, kas tiek izmantoti pacientu ēdināšanai klīniskajās nodaļās, jo 2023.gada I cet. nodaļās tika atjaunoti trauki 663 eiro apmērā.

* 2024.gada I-III cet. salīdzinot ar plānu palielinājušies izdevumi par nodokļu maksājumiem par 103710 eiro;

Faktiski izdevumi par nodokļu nomaksu palielinājušies - PVN par 104496 eiro, riska nodeva palielinājusies par 72 eiro, savukārt nekustamā īpašuma nodoklis samazinājies par 858 eiro).

PVN maksājums palielinājies proporcionāli palielinoties izdevumiem par precēm un pakalpojumiem, savukārt nekustamā īpašuma nodoklis I-III cet. ir samazinājies, jo ir veikts nodokļa pārrēķins.

2024.gada I-III cet. palielinājušies pārējie ieņēmumi ( ieņēmumi palielinājušies par 5501 eiro – saņemtās soda naudas palielinājušās par 24 eiro, ieņēmumi no depozītnoguldījumiem palielinājušies 763 eiro apmērā, citi ieņēmumi palielinājušies par 4714 eiro), savukārt pārējie izdevumi palielinājušies par 4391 eiro (2024.gada I-III salīdzinot ar plānu palielinājušies izdevumi medicīnas programmas studentu stipendijām. Lai nodrošinātu personālu nākotnē, no 2023.gada oktobra noslēgti trīs stipendiju līgumi ar ārstiem - vertebrologiem un laboratorijas ārstu, kuri pēc rezidentūrās beigšanas turpinās darbu slimnīcā.

Ņemot vērā nepietiekamo valsts piešķirtā finansējuma apjomu 2024.gadam, Slimnīca 2024.gada 9 mēnešus ir noslēgusi ar zaudējumiem EUR 1 082 949 apmērā. Plānoti tika EUR 578 388.

Lai gūtu priekšstatu par 2024.gada janvārī – septembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) |
| 2024. gada janvārī - septembrī | 5 429 | 149 | 5 578 | 2.67% |

|  |  |  |  |  |
| --- | --- | --- | --- | --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** | | | | |
|  |  |  |  |  | |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) | |
| 2024. gada janvārī - septembrī | 66 465 | 15 835 | 82 300 | 19.24% | |  |  | 61.66 | 42.32 | 38.34 | 57.68 |

**Statistika par ārstēto un operēto pacientu sastāvu pēc gultu profiliem 2024. gada janvārī –** **septembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 5 578 | 6.01 | 19 | 0.34 | 5 061 | 90.73 | 13 611 |
| Traumu profils | 2 136 | 6.10 | 6 | 0.28 | 1 857 | 86.94 | 3 967 |
| Ortopēdijas profils | 3 060 | 4.10 | 0 | 0 | 2 859 | 93.43 | 8 418 |
| Strutainā ķirurģija | 358 | 13.99 | 1 | 0.28 | 327 | 91.34 | 1 173 |
| Pirmā līmeņa intensīvā terapija | 0 | 0.98 | 0 | 0.00 | 0 | 0 | 0 |
| Otrā līmeņa intensīvā terapija | 24 | 1.84 | 12 | 1.93 | 18 | 75.00 | 53 |

**Ieņēmumi no maksas pakalpojumiem 2024. gada janvārī- septembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 726 547 |
| Stacionārie pakalpojumi | 373 003 |
| **KOPĀ** | **1 099 550** |

**No valsts piešķirtā finansējuma sniegtie pakalpojumi stacionārā 2024. gada janvārī –**

**septembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 144 | 535 637 |
| Ceļa locītavas endoprotezēšana sarežģītos gadījumos | 121 | 654 012 |
| Elkoņa locītavas daļēja (radija galviņas) endoprotezēšana | 4 | 11 940 |
| Elkoņa locītavas totāla endoprotezēšana | 6 | 36 485 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 176 | 702 733 |
| Gūžas locītavas endoprotezēšana ar cementa EP | 28 | 81 587 |
| Gūžas locītavas endoprotezēšana ar cementējamu endoprotēzi sarežģītos gadījumos | 67 | 202 784 |
| Gūžas locītavas endoprotezēšana bezcementa vai hibrīda EP | 195 | 709 819 |
| Plecu locītavas endoprotezēšana | 96 | 460 103 |
| Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 903 | 3 704 341 |
| **Endoprotezēšana kopā** | **1 740** | **7 099 441** |
|
| Mugurkaulāja saslimšanu un traumu ķirurģiska ārstēšana DRG | 31 | 289 036 |
| Onkoloģijas programma DRG | 9 | 24 593 |
| Osteomielīts DRG | 5 | 7 672 |
| Pārējie pakalpojumi DRG | 426 | 496 200 |
| Mugurkaulāja saslimšanu un traumu ķirurģiska ārstēšana DRG(AK) | 48 | 278 822 |
| Onkoloģijas programma DRG (AK) | 9 | 23 972 |
| Osteomielīts DRG (AK) | 67 | 222 891 |
| Pārējie pakalpojumi DRG(AK) | 2113 | 3 086 456 |
| Mikroķirurģija | 44 | 113 839 |
| 98.pacientu grupa | 844 | 1 806 322 |
| Mikrodiskektomija, mikrofenestrācija | 31 | 42 866 |
| ES pilsoņi | 17 | 21 398 |
| Pakalpojumi Ukrainas iedzīvotājiem saistībā ar KF militāro konfliktu | 45 | 186 551 |
| Akūta rehabilitācija jaukta profila gultās | **x** | 101 881 |
| **Kopā** | **5 429** | **13 801 940** |

**Valsts piešķirtā finansējuma ietvaros faktiski veiktās endoprotezēšanas operācijas 2024. gada janvārī – septembrī**

|  |  |  |
| --- | --- | --- |
| Rinda | Endoprotezēšanas veids | 2024. gada janvārī - septembrī |
| Plānveida rindas pacienti | gūžas cementējamā endoprotezēšana | 9 |
| gūžas hibrīdtipa endoprotezēšana | 199 |
| gūžas bezcementa endoprotezēšana | 1 |
| ceļa endoprotezēšana | 165 |
| pleca locītavas endoprotezēšana | 67 |
| *kopā* | | ***441*** |
| Paātrinātās rindas pacienti | gūžas cementējamā endoprotezēšana | 6 |
| gūžas hibrīdtipa endoprotezēšana | 154 |
| ceļa endoprotezēšana | 102 |
|  | plaukstas I pirksta pamatnes locītavas endoprotezēšana | 4 |
| *kopā* | | ***266*** |
| Pacientiem ar traumu sekām | gūžas cementējamā endoprotezēšana | 80 |
| gūžas hibrīdtipa endoprotezēšana | 18 |
| elkoņa locītavas endoprotezēšana | 9 |
| elkoņa loc. daļēja endoprotezēšana | 5 |
| pleca locītavas endoprotezēšana | 31 |
| *kopā* | | ***143*** |
| **Pavisam kopā primārās endoprotezēšanas operācijas** | | ***850*** |
| Revīzijas operācijas | gūžas locītavas revīzijas operācijas | 584 |
| ceļa locītavas revīzijas operācijas | 328 |
|  | pleca locītavas revīzijas operācijas | 11 |
|  | elkoņa locītavas revīzijas operācijas | 2 |
| *kopā* | | ***925*** |
| **Kopā endoprotezēšanas operācijas** | | **1775** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sniegto valsts apmaksāto stacionāro pakalpojumu apjoms 2024. gada janvārī – septembrī sadalījumā: plānveida un neatliekamā palīdzība** | | | | | | | | | |  |  |  |
|  |  |  | |  | |  |  |  |  |  |  |  |
| Periods | Faktiski sniegti pakalpojumi plānveida palīdzībā | | | Faktiski sniegti pakalpojumi neatliekamajā palīdzībā | | | Faktiski sniegtie pakalpojumi kopā | | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % | |
| Nauda | | Pacientu skaits | Nauda | Pacientu skaits | | Nauda | Pacientu skaits | Nauda | Pacientu skaits | Nauda | Pacientu skaits |
| 2024. gada janvārī - septembrī | 8 780 367 | | 2 826 | 5 021 573 | 2 603 | | 13 801 940 | 5 429 | 63.62 | 52.05 | 36.38 | 47.95 |

**Statistikas rādītāji par gultu fonda izmantošanas vidējiem rādītājiem 2024. gada janvārī – septembrī**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2024. gada janvārī -septembrī | Vidējais gultu skaits | Ārstēti pacienti | Gultas noslodze | | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | | Vidējais ārstēšanas ilgums operētajiem | |
| dienās | % | skaits | % | Kopā | Līdz operācijai |
| Stacionārā KOPĀ | 220 | 5 578 | 152.33 | 55.59 | 6.01 | 0.34 | 25.35 | 4.80 | 13 611 | 5 061 | 90.73 | 6.12 | 1.63 |

**2024. gada janvārī - septembrī veiktie pasākumi Slimnīcas attīstībai un saimnieciskās darbības nodrošināšanai:**

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2024. gada 1. janvāra līdz 2024. gada 30. septembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Lielo stobra kaulu osteosintēzes plākšņu, skrūvju piegāde”;
2. Atklāts konkurss “Teritorijas apsaimniekošanas pakalpojumu sniegšana”;
3. Atklāts konkurss “Sterilizācijas palīgmateriālu un dezinfekcijas līdzekļu piegāde”;
4. Atklāts konkurss “Mugurkaula ķirurģijai nepieciešamo implantu piegāde”;
5. Atklāts konkurss “Medikamentu un medicīnas palīgmateriālu piegāde”;
6. Iepirkuma procedūra “Elkoņa endoprotezēšanas implantu piegāde”;
7. Iepirkuma procedūra “Nepārtrauktas pasīvas kustības izstrādes ierīces - elkoņa locītavai piegāde”;
8. Iepirkuma procedūra “Vienreizlietojamās sterilās veļas komplekta gūžas locītavas endoprotezēšanai piegāde”;
9. Iepirkuma procedūra “Kakla, krūšu un jostas daļas ķirurģijai nepieciešamo implantu piegāde”;
10. Iepirkuma procedūra “Liftu tehniskā apkope”;
11. Iepirkuma procedūra “Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”;
12. Atklāts konkurss “Telpu remontdarbi slimnīcas 3. un 5.nodaļā”;
13. Atklāts konkurss “Lielo stobra kaulu osteosintēzes intramedulāro stieņu piegāde”;
14. Atklāts konkurss “Specifisko, vienreizlietojamo instrumentu slimnīcā esošajiem komplektiem piegāde,”;
15. Atklāts konkurss “Barotņu, reaģentu un piederumu piegāde mikrobioloģijas diagnostikai”;
16. Atklāts konkurss “Funkcionālo pacientu gultu ar matraci un skapīti piegāde”;
17. Iepirkuma procedūra “Automātisko durvju uzstādīšana un durvju automātikas nomaiņa”;
18. Iepirkuma procedūra “Slimnīcas ēku logu un to saistīto elementu tīrīšana un mazgāšana ”;
19. Iepirkuma procedūra “PEEK materiāla starpskriemeļu diska aizvietojošu implantu jostas daļai pie priekšējās pieejas piegāde”;
20. Iepirkuma procedūra “Acetabulārās izņemšanas sistēmas piegāde”;
21. Iepirkuma procedūra “Brauktuves seguma atjaunošanas darbi”;
22. Iepirkuma procedūra “Automātisko durvju tehniskā apkope un remonts”;
23. Atklāts konkurss “Laboratorisko izmeklējumu nodrošināšana”;
24. Atklāts konkurss “Robotizēta mugurkaula navigācijas sistēma ar nokomplektētiem navigējamiem instrumentu komplektiem implantu ievietošanai atvērtā, minimāli invazīvā vai endoskopiskā veidā”;
25. Atklāts konkurss “Pleca locītavas endoprotēžu piegāde”;
26. Atklāts konkurss “Ķirurģiskā šuvju materiāla piegāde”;
27. Atklāts konkurss “Hemostātisko līdzekļu, kaulu defektu aizpildītāju un incīzijas plēves piegāde”;
28. Iepirkuma procedūra “Sonoskopa piegāde”;
29. Iepirkuma procedūra “Datorkrēslu, biroja krēslu iegāde”;
30. Iepirkuma procedūra “Kondicionieru piegāde un uzstādīšana”;
31. Iepirkuma procedūra “Duntes iela 22 K-3 otrā stāva pārseguma siltināsana, tehnoloģisko laipu izbūve”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2024. gada 1. janvāra līdz 2024. gada 30. septembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Higiēniskā un pretepidēmiskā režīma uzraudzības plāns 2024. gadam;
2. Risku pārvaldības politika un risku pārvaldība;
3. Vispārīgo risku novērtējums;
4. Ārējo normatīvo dokumentu saraksts, kas attiecas uz Mikrobioloģijas laboratorijas darbību;
5. Aerobo bakterioloģija Intravaskulāro kateteru kultūras;
6. Instrukcija par darbību ar references kultūrām Mikrobioloģijas laboratorijā;
7. Mikroorganismu jutības noteikšana pret antibiotiskiem preparātiem;
8. Laboratorijas personāla apmācību plāns 2024.gadam;
9. Instrukcija par antibiotiku lietošanu perioperatīvā profilaksē;
10. Kārtība par COVID-19 infekcijas ierobežošanas pasākumiem slimnīcā;
11. Kārtība, kādā veicama izmeklēšana un sniedzama palīdzība pacientiem ar muskuloskeletālās sistēmas onkoloģisku saslimšanu;
12. Mikrobioloģijas un patohistoloģijas apvienotās laboratorijas vadības pārskats par laika periodu 2022.gada 30.septembris – 2023.gada 30.septembris;
13. Diētu apraksts;
14. Procesa apraksts “Ziņošanas kārtība par nopietnām nevēlamām blaknēm un nevēlamiem notikumiem”;
15. Procesa apraksts “Medicīnisko iekārtu un mērinstrumentu kalibrēšana, verificēšana, remontdarbu nodrošināšana”;
16. Procesa apraksts “Rehabilitācijas procesa nodrošināšana”;
17. Procesa apraksts “Ārstniecības procesa pacientu ar ortopēdiskām saslimšanām organizēšana”
18. Procesa apraksts “Iekšējie auditi”;
19. Procesa apraksts “Darbs ar aparatūru, inventāru, medikamentiem, palīglīdzekļiem, instrumentiem un implantiem Centralizētās sterilizācijas un sterilo materiālu apgādes nodaļā”;
20. Procesa apraksts “Centralizētās sterilizācijas un sterilo materiālu apgādes nodaļas darbības organizācija un kvalitātes kontrole”;
21. Procesa apraksts “Pirmsoperācijas izmeklēšanas nodaļas darbība”;
22. Procesa apraksts “Infekcijas kontroles komandas (IKK) darba procesa apraksts”;
23. Nolikums par Mugurkaula un locītavu ķirurģijas centru (3.nodaļa);
24. Nolikums par Rehabilitācijas nodaļu;
25. Pacientu pozicionēšanas un brūču aprūpes algoritms;
26. Instrukcija par infekcioza pacienta aprūpi un vides uzturēšanu, lai novērstu infekcijas slimību izplatību Slimnīcā;
27. Pacientu aprūpes klasifikācijas sistēma;
28. Slimnīcas personas datu aizsardzības pārkāpumu izmeklēšanas un novēršanas noteikumi;
29. Par caurlaižu iebraukšanai slimnīcas teritorijā sagatavošanu, pieprasīšanu, izsniegšanu, pieprasīšanu, izsniegšanu un lietošanu;
30. Mikrobioloģijas un patohistoloģijas apvienotās laboratorijas ārējās kvalitātes kontroles plāns 2024. gadam;
31. References baktēriju kultūru saraksts Mikrobioloģijas laboratorijā;
32. Korupcijas un interešu konflikta risku novērtējums;
33. Uzņēmuma politika;
34. Sabiedrības vidēja termiņa darbības stratēģija 2024.-2026. gadam;
35. Vispārīgo risku novērtējums;
36. Mikrobioloģijas un patohistoloģijas apvienotās laboratorijas kvalitātes sistēmas programma, kvalitātes politika un aktualizētie uzdevumi 2023.-2024.gadam;
37. Iekšējās kārtības noteikumi Mikrobioloģijas laboratorija;
38. Obligātās veselības pārbaužu veikšanas kārtība;
39. Vakcinācijas kārtība;
40. Mikrobioloģijas un patohistoloģijas apvienotās laboratorijas pārskats par laika periodu 01.10.2023. – 26.09.2024.

2024. gada 4. aprīlī Slimnīcā notika kvalitātes vadības sistēmas ārējais uzraudzības audits, atbilstoši standarta ISO 9001:2015 prasībām. Audita laikā neatbilstības netika konstatētas.

Tika auditētas šādas struktūrvienības /procesi /amati:

* Valde;
* Kvalitātes vadības sistēmu vadītāja;
* Galvenais ārsts;
* Galvenā māsa;
* Apvienotā laboratorija (Mikrobioloģijas daļa);
* Traumatoloģijas centrs (4. nodaļa);
* Mugurkaula un lielo locītavu ķirurģijas centrs (3. nodaļa);
* Audu centrs;
* Energo un saimniecības nodaļa;
* Telpu uzkopšanas nodaļa;
* Sociālais darbinieks darbam ar klientiem ārstniecības iestādēs.

2024. gadā veikti iekšējie auditi šādās struktūrvienībās:

* Traumatoloģijas centrs (5. nodaļa);
* Personu datu aizsardzība;
* Audu centrs;
* Rehabilitācijas nodaļa;
* Asins kabinets.

Pēc iekšējiem auditiem ir noteiktas korektīvās darbības, atbildīgie par izpildi un izpildes termiņi.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un/vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 16 darbinieku/pacientu ziņojumi. Šiem ziņojumiem ir piemērotas uzlabošanas darbības.

Laika posmā no 2024. gada 1.janvāra līdz 2024. gada 30.septembrim Slimnīcā nav reģistrētu trauksmes celšanas gadījumu, korupcijas vai interešu konfliktu gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2024.gada 1. ceturksnī tika pabeigta grāmatvedības sistēmas “Horizon” konfigurēšana darba laika uzskaitei un plānošanai. Ar datortehniku tika aprīkotas 5 jaunas darba vietas, kā arī renovētas 7 esošas darba vietas. Tika uzstādīta lokāla apskaņošanas sistēma Rehabilitācijas nodaļā.

Sagatavota dokumentācija 3 NVD projektiem “Veselības aprūpes pakalpojumu modeļu attīstības laboratorija” atklātās pilotprojektu atlases 2.posmam.

Viens no NVD iesniegtiem projektiem “Veselības aprūpes pakalpojumu modeļu attīstības laboratorija” atklātās pilotprojektu atlases ietvaros ir apstiprināts atlases 3.posmam. Veikta projekta prezentācija EXPO pasākumā un šobrīd notiek pilotprojekta izvērtēšana no NVD puses.

2024.gada 2. ceturksnī tika uzlabota Ambulatorās nodaļas IT infrastruktūra- renovētas vairāk ka 20 esošas darba vietas, ka arī tika pabeigta darba vietu organizācija 3. nodaļas ārstu telpās. Veikta 4 komutatoru nomaiņa 3. nodaļas serveru telpā un komutācijas skapī. Tika iegādāta un uzstādīta jauna pasta kontroles sistēma.

2024.gada 3. ceturksnī tika nomainītas 3 analogās sarunu iekārtas pret IP iekārtām Centralizētās sterilizācijas un sterilo materiālu apgādes nodaļā, kā arī uz IP protokolu tika pārslēgti pēdējie analogie telefoni un tika likvidēta novecojusī analogā telefona centrāle Panasonic. Ar datoriem tika aprīkotas 2 darba vietas. Operāciju bloki tika aprīkoti ar videonovērošanas sistēmu. Ir sagatavoti lietošanai14 mini datori Synapsys programmas lietošanai operāciju zālēs.

Augstskolu studenti, rezidenti un doktoranti 2024. gada 1. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 23 jauni pieteikumi pētniecībai.

Apstiprināti 30 ārējie mācību pieteikumi ārstu un māsu kvalifikācijas celšanas pasākumiem Latvijā un ārvalstīs.

Noslēgti 7 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem, papildus praktisko iemaņu gūšanai izvēlētajā specialitātē vai metodē.

Par sadarbību rezidentu apmācībā noslēgti līgumi ar NRV “Vaivari “, Bērnu klīniskās universitātes slimnīcu, Rīgas pilsētas 2. slimnīcu.

Noslēgti sadarbības līgumi par prakšu nodrošināšanu LU Rīgas 1. medicīnas koledžas un RSU Sarkanā Krusta medicīnas koledžas studējošajiem.

Mācību prakses Slimnīcā izgājuši vai uzsākuši 56 praktikanti, tajā skaitā – 5 nākamie fizioterapeiti no Latvijas Sporta pedagoģijas akadēmijas, no P. Stradiņa medicīnas koledžas -26 radiologu asistenti, no Rīgas Stradiņa universitātes māsu praksē – 7, ārstu praksē – 8, fizioterapeitu praksē - 3 studējošie. No Latvijas Universitātes praksē 1 māszinību students. Māsas palīga trīs mēnešu garā kvalifikācijas praksē no Sarkanā Krusta medicīnas koledžas ieradušies 2 audzēkņi, no Rīgas 1. medicīnas koledžas - 4 audzēkņi.

Rotāciju ciklu ietvaros praktiskajā apmācībā ieradušies 14 dažādu specialitāšu rezidenti no ORTO klīnikas, Jelgavas pilsētas slimnīcas, Paula Stradiņa klīniskās universitātes slimnīcas

Rēzeknes slimnīcas, Daugavpils reģionālās slimnīcas, Rīgas 2. slimnīcas, RSU Ambulances.

Sagatavoti dati Veselības ministrijai saskaņā ar pieprasījumu “Par slimnīcu kapacitātes apzināšanu rezidentu apmācībai 2024. gadā”, - iesniegta atskaite par valsts budžeta un maksas rezidentu skaitu Slimnīcā, iesniegts plānotais rezidentu skaits, ko Slimnīca varētu uzņemt traumatologa ortopēda, anesteziologa reanimatologa, laboratorijas ārsta specialitātēs un mugurkaulāja ķirurga apakšspecialitātē

Augstskolu studenti, rezidenti un doktoranti 2024. gada 2. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 12 jauni pieteikumi pētniecībai.

Apstiprināts 31 ārējais mācību pieteikums ārstu un māsu kvalifikācijas celšanas pasākumiem Latvijā un ārvalstīs.

Noslēgti 10 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem - papildus praktisko iemaņu gūšanai izvēlētajā specialitātē vai metodē.

Mācību prakses Slimnīcā izgājuši vai uzsākuši 96 praktikanti, tajā skaitā – 41 topošais ārsts no Latvijas Universitātes ārvalstu studentu plūsmas, 9 nākamie fizioterapeiti no Latvijas Sporta pedagoģijas akadēmijas un Rīgas Stradiņa universitātes, 46 studējošie no Rīgas Stradiņa universitātes māsu praksē.

Par sadarbību rezidentu apmācībā noslēgti divi līgumi - ar Madonas slimnīcu un Rīgas Austrumu klīnisko universitātes slimnīcu.

Rotāciju ciklu ietvaros 2. ceturksnī praktiskajā apmācībā ieradušies 17 dažādu specialitāšu rezidenti no Daugavpils reģionālās slimnīcas, ORTO klīnikas, Jelgavas pilsētas slimnīcas, Madonas slimnīcas, Paula Stradiņa klīniskās universitātes slimnīcas, Rīgas Austrumu klīniskās universitātes slimnīcas, Rēzeknes slimnīcas, Rīgas 2. slimnīcas, RSU Ambulances, Tukuma slimnīcas.

Slimnīcas rezidenti aktīvi izmantojuši iespēju stažēties un praktizēt ārvalstīs. Traumatoloģijas ortopēdijas specialitātes rezidents Daniels Deksnis un laboratorijas ārsta specialitātes rezidente Inese Jansone bijuši ERASMUS praksē Tallinā (Igaunija), Jēkabs Aksiks apmeklējis kvalifikācijas kursus Karlsbādē (Vācija).

Izveidota darba grupa par studentu, viesrezidentu, stažieru un voluntieru instruēšanu darba drošības jautājumos Moodle mācību platformā. Jau 2024./2025. akadēmiskā gada sākumā tiek plānots nodrošināt topošajiem ārstiem, māsām, fizioterapeitiem, radiologu asistentiem, radiogrāferiem u.c. pieeju darba drošības instrukcijām un darba drošības pārbaudes testa kārtošanas vietnei Moodle platformā.

Augstskolu studenti, rezidenti un doktoranti 2024. gada 3. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 20 jauni pieteikumi pētniecībai.

Apstiprināti 57 ārējie mācību pieteikumi ārstu un māsu kvalifikācijas celšanas pasākumiem Latvijā un ārvalstīs.

Noslēgti 15 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem, - papildus praktisko iemaņu gūšanai izvēlētajā specialitātē vai metodē.

Mācību prakses Slimnīcā izgājuši vai uzsākuši 26 Rīgas Stradiņa universitātes praktikanti – trīs topošie ārsti, 10 fizioterapeiti, 13 studējošie māsu praksē.

Par sadarbību rezidentu apmācībā noslēgts līgums ar ORTO klīniku.

Rotāciju ciklu ietvaros praktiskajā apmācībā ieradušies 11 dažādu specialitāšu rezidenti no Rēzeknes slimnīcas, Rīgas Austrumu klīniskās universitātes slimnīcas, Rīgas 2. slimnīcas, Jelgavas pilsētas slimnīcas, Daugavpils reģionālās slimnīcas, Paula Stradiņa klīniskās universitātes slimnīcas, RSU Ambulances.

Traumatoloģijas ortopēdijas specialitātes rezidents Justs Sauka sešus mēnešus stažējas Tamperē (Somija), t.i. līdz pat 2024. gada beigām.

Veiksmīgi noritējusi pirmā IZG organizētā paneļdiskusija “Par rezidentūru TOS” topošajiem rezidentiem traumatologa ortopēda un anesteziologa reanimatologa specialitātēs. Lai popularizētu Slimnīcu kā bāzes vietu apmācībai izvēlētajā specialitātē, tika aicināti arī abu augstskolu - LU un RSU pārstāvji – rezidentūras studiju organizatori un programmu vadītāji. Paneļdiskusiju apmeklēja deviņi tikko rezidentūras konkursa atlasi izturējušie pretendenti, kuriem priekšā augstskolas un bāzes klīnikas izvēle.

Apmeklēta tradicionālā RSU organizētā tikšanās topošo ārstu klīnikā balstīto praktisko mācību (prakšu) nodrošinātājiem. Slimnīcas pārstāvji kopā ar klīnisko universitāšu slimnīcu un reģionālo slimnīcu prakšu organizētājiem dalījās ar informāciju, atziņām un pieredzi līdzšinējā darbā ar praktikantiem.

2024.gada 1. ceturksnī turpinājās tālākizglītības programmas realizācija: NMP kursa cikls, kā arī ir plānots organizēt kursus Transfuzioloģija šī gada aprīļa mēnesī. Tika realizēti kursi pacienta aprūpē “Mūsdienīgas ādas aprūpes nodrošināšana un izgulējumu profilakse”.

Turpinājās darbs pretizgulējumu profilakses procesa pilnveidošanā - iegādāti pretizgulējumu profilaktiskie līdzekļi (pozicionēšanas spilveni), pārskatīti esošie dokumenti, sagatavots iekšējais algoritma projekts.

2024.gada 1. ceturksnī tika apzināts veļas aprites process Slimnīcā, veiktas intervijas ar visiem klīnisko nodaļu saimniecības pārziņiem ar mērķi izstrādāt un ieviest centralizēto veļas dienesta procesu.

Izstrādāts darbinieku labbūtības aktivitāšu plāns 2024.gadam, kura ietvaros ir ieplānots pieredzes apmaiņas brauciens uz Cēsu klīniku 11. aprīlī, Māsu dienai veltītas aktivitātes 10.maijā un dalība 23. Veselības dienas augustā.

Ir veikta pacientu aprūpes klasifikācijas rīka atlase, ar mērķi nodrošināt pacienta aprūpi atbilstošu pacienta aprūpes atkarības līmenim. Infekcijas kontroles komanda strādāja pie iekšējo dokumentu pilnveidošanas- instrukcijas par infekcioza pacienta aprūpi un vides uzturēšanu, lai novērstu infekcijas slimību izplatības Slimnīcā, kā arī šī dokumenta pielikuma “Infekcijas kontroles pasākumi, balstoties uz infekcijas transmisijas ceļu”.

2024. gada 1. ceturksnī Slimnīcā notika digitālās anestēzijas kartes izmēģinājums, kas ļauj automātiski nolasīt pacientu datus no anestēzijas iekārtām un monitoriem, sadarbība ar UAB “MedUS Medical Latvijas filiāle” un Polijas uzņēmumu TDZ “Technika dla zdrowia”. Programma ir lietotājam draudzīga, ar reāllaika atjauninājumiem un tā ļauj strādāt bez aizķeršanās, uzlabojot pacientu aprūpi un drošību. Šis pārbaudes periods ir nozīmīgs solis, lai nodrošinātu izcilu aprūpi Slimnīcas pacientiem.

2. ceturksnī Slimnīca turpināja aktīvi darboties ar veselības aprūpes nozares studējošo (RSU un LU) prakses nodrošināšanu un Slimnīcas darbinieku iesaistē bakalaura darbu izstrādāšanā (anketēšana, intervijas, aptaujas).

Pacientu pieredzes nedēļas ietvaros no 29.04.2024. līdz 05.05.2024. organizētas aktivitātes (apkopoti un aktualizēti PREM dati, izstrādāta infografika, notika seminārs par labbūtību, izstrādāts katras dienas LOGO, kartiņas pacientiem, uzlīmes darbiniekiem).

Veikta tālākizglītības programmas īstenošana Slimnīcas darbiniekiem (NMP 2023.-2024.g. kursa noslēgums un VADC lekciju kurss 19. un 26.aprīlī).

Notika elektroniskās darba laika uzskaites un plānošanas programmas lietošanas apmācības virsmāsām. Organizēts pieredzes apmaiņas brauciens uz Cēsu klīniku.

Notika veļas procesa apzināšana struktūrvienībās un tikšanās vizīte ar veļas mazgāšanas pakalpojumu sniegšanas iestādi, lai efektīvāk organizētu veļas aprites procesu Slimnīcā. Ir apzinātas vajadzības un meklēts risinājums aprīkojuma nodrošināšanai, iepirkumu iespējas. Ir iegādāti pretizgulējumu profilaktiskie līdzekļi (pretizgulējumu matrači ar kompresoru).

Tika apzināta aktualitāte un organizēta tikšanās ar Rīgas Stradiņa universitātes Sarkanā Krusta medicīnas koledžas pārstāvi par iespējām pieteikties uz arodizglītības mācībām Māsu palīgu kvalifikācijā Slimnīcas darbiniekiem.

Organizētas Māsu dienai veltītas aktivitātes. Organizēta un nodrošināta Eiropas Parlamenta vēlēšanu dalība darbiniekiem darba vietā un pacientiem 08.06.2024.g.

Novadītas klīnisko nodaļu virsmāsu un struktūrvienību vadītāju operatīvās sanāksmes, aktualizēti vairāki darba procesi, tai skaitā par drošas medicīniskās dokumentācijas aprites kārtību, saskaņā ar Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citi aktuāli jautājumi.

Laika periodā no 1.janvāra līdz 30.septembrim PREM aptaujās piedalījās 1100 pacienti no 1.,3.,4. un 5. nodaļas. Piekrišanas rādītājs ir 29,7%, aizpildīšanas rādītājs 72,1%.

3. ceturksnī tika sagatavots pārskats un prezentācija par PREM iegūto datu 2024.g. I. pusgadu. Detalizētāku datu apkopojumu pa nodaļām saņēma klīnisko nodaļu vadītāji un nodaļu virsmāsas. Saistībā ar PREM iegūto rezultātu apkopojumu, veiktas pārrunas ar klīnisko nodaļu virsmāsām par pacientu aprūpi ( katru individuāli).

Ir veiktas pārrunas ar struktūrvienību atbildīgajām personām un apzināta medicīniskās dokumentācijas aprites un uzglabāšanas kārtība Slimnīcas struktūrvienībās. Ir sagatavots informatīvais vizuālais materiāls “ IAL lietošana infekcijas izplatības ierobežošanai balstoties uz infekcijas transmisijas ceļu”. Organizētas LATVIJAS VESELĪBAS UN SOCIĀLĀS APRŪPES DARBINIEKU 23. VESELĪBAS DIENAS.

Ar jauno 2024.g./2025.g. mācību gadu turpinās Slimnīcas sadarbība ar izglītības iestādēm, studentu prakšu programmu nodrošināšanā.

Tika organizētas apmācības Slimnīcas darbiniekiem par ergonomiski pareizu pacientu un smaguma pārvietošanu (pirmā grupa 18.10.2024.g.).

Notika aktīva dalība visaptverošu Valsts aizsardzības mācību “Namejs 2024” norisē šī gada 20. septembrī.